ཆོས་འཁོར་ཐེལ་ཙེ་ཡིས་འཕྲིན་ལས་ཀྱི་འཕེལ་རྒྱས་ནི་འཁོར་ལོ་ལྟར་ཐོགས་འགག་མེད་པར་མདུན་དུ་སྐྱོད་པ་མཚོན།རིགས་གསུམ་པ་ནི་མིང་དང་ཆིན་རྒྱལ་རབས་ནས་བཟུང་སྤྱི་ཚོགས་ཀྱི་འཕེལ་རྒྱས་དང་བསྟུན་ནས་མི་རྣམས་ཀྱིས་འཚོ་བའི་གོམས་སྲོལ་དང་བསམ་བློའི་གཏན་ཚིགས་རང་བཞིན་ལྡན་པའི་མེ་ཏོག་འདྲ་མིན་སྣ་ཚོགས།རྒྱན་རིས་རྣམས་ཀྱང་ཐལ་བསྲེག་གོ་རེའི་ཐེལ་ཙེའི་རི་མོ་རུ་བཀོད།ཐེལ་ཙེ་དེ་རིགས་ཀྱིས་ཐེལ་ཙེའི་རི་མོ་སྣ་མང་ཅན་དུ་བཏང་བ་མ་ཟད་ཐེལ་ཙེའི་རིག་གནས་ཀྱི་ནང་དོན་ཡང་ཕུན་སུམ་ཚོགས་པར་བྱས་ཡོད།ཐལ་བསྲེག་གོ་རེའི་ཐོག་ལ་ཐེལ་ཙེ་རྒྱག་དུས་ངེས་པར་དུ་དུས་ཆེན་མི་འདྲ་བ་དང་གནས་ཡུལ་མི་འདྲ་བ།སྒྲུབ་དོན་མི་འདྲ་བ།མགྲོན་པོ་མི་འདྲ་བར་གཞིགས་ཏེ་གང་ལ་གང་མཁོ་དེ་ལ་དེ་བསྟུན་གྱིས་ཐེལ་ཙེ་བརྒྱབ་སྟེ་རེ་བ་དང་སྨོན་འདུན་མཚོན་པར་བྱེད་དགོས།བགྲང་འདས་ཀྱི་ཐེལ་ཙེའི་ནང་ནས་གཟུགས་བོངས་ཧ་ཅང་ཆེན་པོ་ཞིག་ཡོད་པ་དེ་ནི་རྒྱལ་པོ་དང་དགོན་པ་ཡིས་དུས་སྟོན་དང་ཆོས་སྒྲུབ་པའི་སྐབས་སུ་ཆེད་དུ་སྤྱོད་པའི་ཐེལ་ཙེ་ཡིན།